Na osnovu Odluke Upravnog odbora o prodaji motornog vozila Škoda Roomster, broj 02- 2541-2/21 od 18.11.2021.godine, JU Historijski arhiv Sarajevo objavljuje sljedeći

J A V N I  OGLAS

o prodaji motornog vozila

putem javnog nadmetanja/licitacije

1.     **PREDMET  PRODAJE**

 Predmet prodaje je  motorno vozilo, vlasništvo JU Historijski arhiv Sarajevo.

2.     **PODACI  O  VOZILU**

vrsta motornog vozila: putnički automobil

marka: ŠKODA Roomster style 1,9

broj šasije: TMBMG45J59S600004

broj motora: BSW084169 dizel

radni obim motora: 1986

maksimalna snaga: 77kW

vrsta motora/goriva: DIZEL

boja: SIVA

godina proizvodnje: 2008. godine

registrovano do: 04.12.2021. godine

pređena kilometraža: 163.500 km

registarskih oznaka: T93-O-027

Utvrđena početna cijena motornog vozila je u iznosu od 4.005,28 KM (slovima: četirihiljadepet KM i 28/100 KM ).

3.     **PREGLED  VOZILA**

Vozilo se može pogledati u **utorak 07.12.** i **srijedu** **08.12.2021.** godine u vremenu **od 9,00 do 12,00** sati, uz prethodnu najavu na telefon broj: 033 /209-737.

Vozilo će se nalaziti na parkingu zgrade Historijskog arhiva Sarajevo, u ulici Alipašina 19 u Sarajevu.

4.     **PRAVO  UČEŠĆA**

Pravo učešća u postupku javnog nadmetanja/licitacije imaju sva fizička i pravna lica sa teritorije Bosne i Hercegovine, koja prije utvrđenog roka za licitaciju uplate predviđeni depozit/kauciju za učešće u javnom nadmetanju u iznosu od **10% , 400,00 KM (slovima:četiristotine KM**).

Utvrđeni iznos depozita/kaucije za učešće u postupku javnog nadmetanja/licitacije uplatiti na blagajni Arhiva, Služba za za opće-pravne poslove, odjel protokola, kancelarija broj 6. na prvom spratu, Alipašina 19. Sarajevo.

Novčani iznos uplaćen na ime depozita/kaucije bit će vraćen onim ponuđačima koji ne budu izabrani na javnom nadmetanju na blagajni(gdje je depozit i uplaćen) jedan sat nakon završetka javnog nadmetanja/licitacije uz predočenje dokaza o uplati depozita.

Pravo učešća u postupku javnog nadmetanja/licitacije nemaju zaposleni u Historijskom arhivu Sarajevo, kao ni članovi njihove uže porodice.

5.     **SADRŽAJ  PONUDE**

Ponuda treba da sadrži :

* za fizička lica - popunjen i potpisan Obrazac za cijenu ponude, adresa i kontakt telefon, broj tekućeg računa,ovjerenu kopiju identifikacijskog dokumenta, kopiju dokaza o uplati depozita/kaucije.
* Za pravna lica - popunjen, potpisan i pečatom ponuđača ovjeren Obrazac za cijenu ponude, adresu i broj kontakt telefona, potpis ovlaštenog lica i pečat, ime lica ovlaštenog za zastupanje u postupku javnog nadmetanja/licitacije, cijenu ponude, ovjerenu kopiju izvoda iz sudskog registra.

Ponuđena cijena treba biti iskazana u konvertibilnim markama (KM) i u cijelim brojevima, bez decimala.

Cijena ponude se dostavlja na Obrascu za cijenu ponude koji se nalazi u prilogu ovog oglasa.

6.     **DOSTAVLJANJE  PONUDA**

Ponude se dostavljaju u zatvorenoj (neprovidnoj) koverti sa naznakom „PONUDA NE OTVARATI - Javni poziv za prodaju vozila“.

Ponude se dostavlju neposredno, predajom na Protokol Historijskog arhiva Sarajevo (soba 106 I sprat) ili putem pošte na adresu: JAVNA USTANOVA HISTORIJSKI ARHIV SARAJEVO ulica Alipašina 19, 71 000 Sarajevo.

Krajnji rok za dostavljanje ponuda je **srijeda 08.12.2021. godine do 12,00** sati.

Ponude upućene putem pošte moraju stići na navedenu adresu do navedenog datuma i vremena.

Sve ponude koje pristignu poslije navedenog roka, bez obzira kada su poslane putem pošte, nepotpune ponude, kao i ponude sa ponuđenim iznosom manjim od utvrđene početne cijene, Komisija neće uzeti u razmatranje.

      7.   **KRITERIJI  PRODAJE**

Prodaja se obavlja po načelu „viđeno - kupljeno”, što isključuje sve naknadne reklamacije i prigovore kupca upućene prodavcu, po pitanju kvalitete i eventualnih nedostataka motornog vozila.

Kriteriji za vrednovanje ponuda je najviša ponuđena cijena za motorno vozilo koja ne može biti niža od početne prodajne cijene/vrijednosti vozila.

8.     **DAN I  MJESTO  ODRŽAVANJA  JAVNOG  NADMETANJA/LICITACIJE**

Javno otvaranje ponuda, koje obavlja Komisija, održat će se u **srijedu** **08.12.2021. godine  sa početkom u 13,00** sati u službenim prostorijama Historijskog arhiva u Sarajevu, ulica Alipašina 19, u sobi broj 3, biblioteka.

Prije otvaranja pismenih ponuda, saopćavaju se pravila javnog nadmetanja.

Javnom otvaranju ponuda, može prisustvovati ovlaštena osoba pravnog lica ili fizičko lice, uz prezentaciju punomoći odnosno lične karte.

Ponude koje ne ispunjavaju tražene zahtjeve iz Javnog oglasa kao i ponude sa cijenom nižom od početne cijene neće biti razmatrane.

Nakon otvaranja svih blagovremeno pristiglih ponuda, javno se saopćavaju ponuđene cijene te utvrđuje lista ponuđača koji su ponudili istu ili višu cijenu od utvrđene početne cijene, počevši od ponuđača sa najvišom cijenom.

Ukoliko dva ili više ponuđača ponude istu cijenu , koja je ujedno i najviša cijena, pobjednikom javnog nadmetanja bit će proglašen ponuđač koji je ranije predao ponudu, prema datumu i vremenu prijemnog štambilja sa Protokola Historijskog arhiva Sarajevo, odnosno prema datumu i vremenu poštanskog žiga.

Ako se na javni oglas javi sano jedan ponuđač čija je ponuđena cijena ista ili viša od početne cijene/vrijednosti vozila, isti se proglašava pobjednikom javnog nadmetanja.

Ukoliko se na Javni oglas za prodaju motornog vozila ne javi niti jedan zainteesirani ponuđač Historijski arhiv sarajevo će naknadno odlučiti o načinu prodaje vozila.

     9.    **OBAVEZA KUPCA**

Ponuđač čija je ponuda najpovoljnija, odnosno kupac, dužan je uplatiti cjelokupan ponuđeni iznos na transakcijski račun broj 1411965320008475, budžetska organizacija 2202009, poziv na broj (vrsta prihoda) 722429, šifra općine 077 primaoca Javna ustanova „Historijski arhiv Sarajevo, a svrha uplate: uplata za kupovinu motornog vozila ŠKODA ROOMSTER, najkasnije u roku od 7 dana od dana završetka postupka javnog nadmetanja/licitacije.

Historijski arhiv Sarajevo će u roku od sedam (7) dana, uz prezentaciju dokaza o uplati ponuđenog iznosa, sa ponuđačem zaključiti Ugovor o kupoprodaji.

Nakon zaključenja ugovora, iznos uplaćenog depozita/kaucije će biti vraćen ponuđaču.

Ako ponuđač sa najpovoljnijom ponudom, odnosno kupac, ne uplati utvrđeni iznos ili ne pristupi zaključenju ugovora o kupoprodaji u navedenom roku, smatraće se da je odustao od kupovine, a uplaćena kaucija/depozit mu se neće vraćati, te u tom slučaju Historijski arhiv Sarajevo zadržava pravo da ponudi zaključenje ugovora o kupoprodaji slijedećem najpovoljnijem ponuđaču, s utvrđene liste.

Sve poreze i troškove oko prijenosa prava vlasništva nad kupljenim motornim vozilom snosi Kupac.

Kupac nakon uplate i zaključenja Ugovora o kupoprodaji, može odmah preuzeti motorno vozilo, zajedno sa pratećim dokumentima motornog vozila, uz sačinjavanje zapisnika o primopredaji.

  10.     **DODATNE INFORMACIJE**

Obavijest o javnom pozivu za prodaju vozila putem postupka javnog nadmetanja objavit će se u dnevnom listu Oslobođenje, a tekst javnog oglasa će se objaviti na službenoj web stranici Historijskog arhiva Sarajevo, wwwarhivsa.ba.

Obrazac za cijenu ponude može se preuzeti na službenoj web stranici Historijskog arhiva Sarajevo, ili u Službi za opće-pravne poslove, odjel protokola, kancelarija broj 6. na prvom spratu, Alipašina 19. Sarajevo.

 Za sve dodatne informacije kontakt osoba je:

Amina Medić, kontakt telefoni: 033 209-737

OBRAZAC ZA CIJENU PONUDE

Ponuda za : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( marka i tip vozila, registarska oznaka vozila)

Naziv pravnog lica ( ukoliko je ponuđač pravno lice) ili ime i prezime (ime jednog roditelja) ukoliko je ponuđač fizičko lice:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj telefona:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj tekućeg računa (za fizička lica):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Broj transakcijskog računa i banka ( za pravna lica):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

IZNOS PONUDE U KM:

 \_\_\_\_\_\_\_\_\_\_\_\_\_\_\_\_\_\_\_\_\_\_\_slovima:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ KM.

 Potpis podnosioca

(pečat za pravna lica)

 MP. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uz ponudu obavezno dostaviti:

* dokaz o izvršenoj uplati depozita;
* ovjerena kopija identifikacionog dokumenta (za fizička lica);
* ovjerena fotokopija rješenja o upisu u sudski registar, ime ovlaštenog lica za zastupanje u postupku licitacije ( za pravna lica).